Loovettevõtluse eripärana näevad partnerid seda, et igaüks peab oma võidud ise välja teenima. "Välismaale töö saamiseks pead osalema konkurssidel, võitma, siis saad sidemeid ja kutseid järgmistele konkurssidele - nii on võimalik ka oma tööd eksportida, keegi teine siin aidata ei saa," räägib Jan. "Kui lähed turule suhtumisega, et mina olen kunstnik, mina küll ei hakka mingit toetust taotlema  või laenu võtma, sest see ei käi minu egoga kokku, siis oled juba ette kaotaja."     Jan & Ken ei ole oma tegevuse toetamiseks sobivat toetusmeedet osanud leida. " Alguses tegime ööpäev läbi tööd ja rahale ei mõelnud. Mida enam aastad läksid ja firma arenes, hakkasid tekkima mõtted, et peaks vaatama ka toetusmeetmeid. Aga selleks ajaks olime alustava ettevõtte staadiumist väljas ja muude programmide alla ei osanud end sobitada," tõdeb Ken.